《风入松六首 其一》
清代·史承谦

丝丝杨柳故夭斜。勾引欲栖鸦。春风夜火扬州路，听城头、画鼓频挝。

绣被焚香独自，银罂索酒谁家？

锦帆犹记到天涯，狼藉旧繁华。迷楼丝管今何处，但迢迢、野草平沙。

惆怅二分明月，当年曾照琼花。

作者简介：江苏宜兴人，字位存。诸生。工词，能采集众家之长，并自出新意。有《小眠斋词》。